Bukurešť

**Bukurešť** () je hlavné a najväčšie mesto Rumunska. Má rozlohu 238 km² a takmer 1,9 milióna obyvateľov, v širšej metropolitnej oblasti žije asi 2,6 milióna ľudí.

## Dejiny
náhľad|Bukurešť v roku 1837
Podľa rumunskej ľudovej povesti bola Bukurešť pomenovaná podľa pastiera Bucura. V rumunskom jazyku toto slovo znamená veselý. Na európske pomery to nie je veľmi staré mesto, prvá zmienka je z roku 1459. Prvýkrát sa spomína v listine kniežaťa Vlada Tepesa. V roku 1465 sa mesto stalo zimnou rezidenciou valašských panovníkov a od roku 1659 aj ich sídelným mestom. Mesto sa stalo križovatkou obchodných ciest, ale aj politickým, ekonomickým a duchovným centrom Valašského kniežatstva. Bolo a je aj duchovným centrom rumunských pravoslávnych kresťanov. Po zjednotení Valašska a Moldavska sa stalo hlavným mestom zjednoteného Rumunského kráľovstva. 

V období prvej svetovej vojny bolo okupované vojskami centrálnych mocností. Po roku 1918 sa stalo centrom Veľkého Rumunska (Romania Mare). Vďaka elegantnej architektúre sa niekedy nazýva aj *[[Paríž Východu]]*. Hoci veľká časť historického centra bola poškodená alebo zničená počas vojny alebo zemetraseniami, veľa sa zachovalo a v posledných rokoch prežíva mesto výrazný ekonomický a kultúrny rozvoj. Je to ekonomicky najprosperujúcejšie mesto Rumunska.

## Pamiatky
### Palatul Patriarhiei
Je to pravoslávny monastier postavený v 17. storočí na vrchu nad mestom. V roku 1688 bol monastiersky chrám povýšený na katedrálu. Neskôr sa stal sídlom hlavy rumunskej pravoslávnej cirkvi. V chráme bol v roku 1881 korunovaný aj prvý rumunský kráľ Karol I. Interiér zdobí nádherný ikonostas, nástenné maľby a sú tu uložené aj relikvie patróna mesta sv. Dimitrija Solúnskeho (rum. Dumitru).

### Chrám Stavropoelos
Pravoslávny chrám, ktorý bol postavený v 18. storočí. Dal ho postaviť grécky pravoslávny mních, ktorý sa stal neskôr metropolitom v gréckom meste Stavropolis v severnom Grécku. Mimoriadne krásny je ikonostas a cenné drevorezby. Patrí k skutočným skvostom sakrálnej pravoslávnej architektúre v meste.

### Monastier Plumbuita
V tomto pravoslávnom monastieri bola v roku 1580 vytlačená prvá kniha v Bukurešti. Aj jeho exteriér a interiér patria ku krásnym ukážkam pravoslávnej rumunskej architektúry. 

### Triumfálny oblúk
Postavený bol v roku 1936 na pamiatku bojov a víťazstiev rumunskej armády v prvej svetovej vojne. Jeho vzorom sa stal víťazný oblúk v Paríži. Nachádzajú sa na ňom historické erby jednotlivých častí Rumunska (Valašsko, Moldavsko, Sedmohradsko, Bukovina, ... ). Oblúk je aj spomienkou na Romania Mare a národným symbolom Rumunov.

### Palatul Regal (kráľovský palác)
Je to kráľovský palác, ktorý do roku 1947 slúžil ako rezidencia rumunských kráľov

### Palatul Parlamentului

Bol palácom niekdajšieho diktátora Ceausesca. Je to ukážka megalománie komunistického režimu, ktorej padla za obeť veľká časť historického Starého mesta. Pod palácom sa nachádzajú kryty. Dnes je sídlom rumunských štátnych orgánov ( parlament, ústavný súd, ... )

## Obyvateľstvo
### Etnické zloženie obyvateľstva
Dominantnou národnosťou v Bukurešti sú Rumuni, najvýraznejšou menšinou sú Rómovia. Okrem toho v meste žije aj množstvo malých menšín, napríklad Maďari (1,17 %), Turci (0,12 %), Židia (0,07 %), Nemci (0,06 %) a iní. 

### Náboženské zloženie obyvateľstva
Dominantným náboženským vyznaním je Rumunské pravoslávie (84,31 %), s 1,17 % nasleduje Rímskokatolícka cirkev, Islam (0,5 %), Letničné hnutie (0,26 %) a iní.

### Historický vývin počtu obyvateľov

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:460 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:2500000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500000 start:0
ScaleMinor = gridcolor:darkgrey increment:100000 start:0
BackgroundColors = canvas:sfondo

BarData=
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002
  bar:2011 text:2011

PlotData=
  color:barra width:20 align:left

  bar:1948 from:0 till: 1025080
  bar:1956 from:0 till: 1177661
  bar:1966 from:0 till: 1366684
  bar:1977 from:0 till: 1807239
  bar:1992 from:0 till: 2067545
  bar:2002 from:0 till: 1926334
  bar:2011 from:0 till: 1883425

PlotData=

  bar:1948 at: 1025080 fontsize:S text: 1 025 080 shift:(-10,5)
  bar:1956 at: 1177661 fontsize:S text: 1 177 661 shift:(-20)
  bar:1966 at: 1366684 fontsize:S text: 1 366 684 shift:(-20)
  bar:1977 at: 1807239 fontsize:S text: 1 807 239 shift:(-20)
  bar:1992 at: 2067545 fontsize:S text: 2 067 545 shift:(-20)
  bar:2002 at: 1926334 fontsize:S text: 1 926 334 shift:(-20)
  bar:2011 at: 1883425 fontsize:S text: 1 883 425 shift:(-20)
TextData=
  fontsize:S pos:(20,20)


## Doprava
right|thumb|300px|Schéma siete metra
Rozsiahly systém verejnej dopravy je najväčší v Rumunsku a tretí najväčší v Európe. Je založený na podzemnej rýchlodráhe ako aj povrchovej doprave zloženej z autobusov, električiek, trolejbusov a ľahkej železnice. Dopĺňa ho systém súkromných taxíkov a minibusov. Metro a povrchová dopravná sieť bola začiatkom roku 2006 spojená. Mesto má dve blízke letiská - Baneasa a Otopeni.

### Metro

Bukurešťské metro je jediný systém podzemnej dráhy v Rumunsku. Prvá linka M1 začala premávať v roku 1979, v súčasnosti má metro 4 linky, 62,4&nbsp;km a 45 staníc.

## Osobnosti mesta
* Henri Marie Coandă (* 1886 – † 1972), fyzik a vynálezca, priekopník aerodynamiky
* Jacob Levy Moreno (* 1889 – † 1974), americký psychiater a sociológ
* Edward G. Robinson (* 1893 – † 1973), americký herec
* Marcel Janco (* 1895 – † 1984), izraelský maliar a architekt
* Gheorghe Gheorghiu-Dej (* 1901 - † 1965), politik
* Ion Gheorghe Maurer (* 1902 - † 2000), politik a právnik
* Mircea Eliade (* 1907 – † 1986), filozof, religionista, prozaik a esejista
* Lucien Goldmann (* 1913 – † 1970), filozof
* Dinu Lipatti (* 1917 – † 1950), klavirista a skladateľ
* Vladimir Cosma (* 1940), skladateľ filmovej hudby
* Aurelian Andreescu (* 1942 – † 1986), spevák a herec
* Margareta Pâslaru (* 1943), speváčka, herečka, televízna producentka a režisérka
* Anda Călugăreanu (* 1946 - † 1992), speváčka a herečka
* Petre Roman (* 1946), politik
* Ilie Năstase (* 1946), tenista
* Alexandru Athanasiu (* 1955), politik a právnik
* Michael Cretu (* 1957), nemecký hudobný producent
* Irina Spîrle (* 1974), tenistka
* Andrew Ilie (* 1976), austrálsky tenista
* Alexandra Maria Lara (* 1978), nemecká herečka
* Marian Drăgulescu (* 1980), moderný gymnasta, olympijský medailista 
* Victor Hănescu (* 1981), tenista
* Marian Cozma (* 1982 – † 2009), hádzanár
* Edward Maya (* 1986), spevák a skladateľ
* Ioana Raluca Olaru (* 1989), tenistka
* Sorana Cîrste, (* 1990), tenistka

## Partnerské mestá
*  Ammán, Jordánsko, 1999
*  Ankara, Turecko
*  Atény, Grécko, 1993
*  Atlanta, Georgia, USA, 1994
*  Budapešť, Maďarsko, 1997
*  Kišinev, Moldavsko
*  Peking, Čína, 2005

## Galéria

Bucarest - Eglise Stravopoleos.jpg|Chrám Stravopoleos
Catedrala sfantul-iosif.jpg|Katedrála sv. Jozefa


## Referencie

## Iné projekty


Kategória:Hlavné mestá v Európe
Kategória:Mestá v Rumunsku